turjo4nis/wikipedia-bn-dump-20250701 huggingface dataset:
গোশিন

গোশিন (, "আত্মার রক্ষক") হল জন নাকা কর্তৃক তৈরিকৃত একটি বনসাই বন। এটি একটি হাতে লাগানো ফোমিনা জুনিপার্সের বন, যা নাকা ১৯৪৮ সালে যখন তিনি বনসাইয়ের প্রশিক্ষণ শুরু করেন তখন লাগিয়েছিলেন। নাকা ১৯৮৪ সালে এটি জাতীয় বনসাই ফাউন্ডেশনকে দান করেন, যা যুক্তরাষ্ট্রের জাতীয় আরবোরেটুমে প্রদর্শন করা হয়। গাছগুলো পৃথকভাবে একেকটি নাকার একেকজন নাতিদের প্রতিনিধিত্ব করে।

ইতিহাস
নাকা এগারটি গাছের মধ্যে দুটি নিয়ে ১৯৪৮ সালে প্রথম কাজ শুরু করেন যা থেকে শেষ পর্যন্ত গোশিন তৈরি করতে সক্ষম হন। তিনি একই সমান উচ্চতার দুটি ফোমিনিয়া জুনিপার্স ব্যবহার করে একটি “টু ট্রি স্টাইল’’ সংকলন তৈরি করেছেন। ১৯৫৩ সালে একটি প্রদর্শনী চলাকালে, নাকা তার বনসাই শ্রেণীর জন্য প্রথাগত লম্ব পদ্ধতিতে একটি ফোমিনিয়া তৈরি করেন। তিনি এছাড়াও একটি লম্বা গাছ অধিগ্রহণ করেন (অবশেষে যেটি গোশিনের প্রধান লম্বা গাছে পরিণত হয়), যা ধীরে ধীরে চিকন এবং রুপায়িত করতে পুনরায় মাটিতে লাগানো হয়েছিল; ১৯৬০ সালে এটি প্রদর্শনের জন্য প্রস্তুত হয়েছিল।

গোশিন ১৯৬৪ সালের দিকে প্রথম হাতে লাগানো বনের আকৃতি নেয়। নাকা জাপানের একটি কবরস্থানের কাছে একটি ক্যামেলিয়া ফুলের বন দ্বারা অনুপ্রাণিত হন এবং প্রথম চারটি গাছ মিলিত করেন, যা তিনি ইতিমধ্যেই এককভাবে ৪ ফুট (১.২ মিটার) লম্বা গঠন করে গড়ে তুলেছিলেন। সাতটি গাছের একটি বনসাই তৈরি করতে তিনি শীঘ্রই আরও তিনটি গাছ যোগ করেন। এছাড়াও নাকা পর্যাপ্ত পানি নিষ্কাশন নিশ্চিত করতে পাত্র পরিবর্তন করেছিলেন- যার অভাবের কারণে গাছগুলোর একটি মরে এবং তা বারবার প্রতিস্থাপন করতে হত। এই সময়, নাকার সাতজন নাতি ছিল এবং প্রত্যেকজনের জন্য একটি গাছ প্রতিনিধিত্ব করছিল। সহযোগী বনসাই শিল্পিদের অনুরোধে, তার এ সংকলনের নাম দেন গোশিন, যার অর্থ আত্মার রক্ষক। তিনি কবরস্থানের বন থেকে অনুপ্রাণিত হয়েছিলেন বলে এ নামকরণ করেন বলে মনে করা হয়। ১৯৭৩ সালে নাকার ১১ জন নাতি ছিল এবং তিনি গোশিনের সাদৃশ রক্ষা করতে গাছের সংখ্যা বৃদ্ধি করেন। এগারোটি গাছ মূলত তার এগারো নাতির প্রতিনিধিত্ব করে।

১৯৮৪ সালের মার্চের মাঝামাঝি সময়ে, গোশিন প্রথম ফিলাডেলফিয়া পুষ্পপ্রদর্শনীতে দেখানো হয়, যেখানে একে প্রায় ২৫০,০০০ জন মানুষ দেখেছিল। প্রদর্শনীর শেষে নাকা গোশিনকে জাতীয় বনসাই ফাউন্ডেশনে (যা ১৯৭৬ সালে তার সহযোগিতায় প্রতিষ্ঠিত হয়) দান করে দেন, যা জাতীয় বনসাই-এর নতুন উত্তর আমেরিকান প্যাভালিয়নে (তার সম্মানে নামকরণ করা) এবং ওয়াশিংটন ডি.সি.তে যুক্তরাষ্ট্রের জাতীয় আরবোরেটুমে পিনজিং জাদুঘরে প্রদর্শিত হবে। ১৯৮৪ সাল থেকে গোশিন উল্লেখযোগ্য বিশিষ্ট বনসাই ম্যাগাজিনের কভার পেজে বারবার শোভিত হয়েছে। গোশিন সবচেয়ে বহুল স্বীকৃত বনসাইগুলোর একটি।

নাকা ১৯৯৯ সালের বিস্তৃর্ণ কাজ সহ, গোশিনের তত্ত্বাবধায়ন ও রক্ষণাবেক্ষণ কার্য পরীক্ষা করতে প্রায়ই ওয়াশিংটন ডিসিতে ফিরে আসতেন। পরের বছর, তিনি অন্য আরেকটি বনের বনসাই তৈরি করেন, যা গোশিন টু নামে পরিচিত। ২০০৪ সালে নাকা যখন মৃত্যুবরণ করেন, একটি ফরাসি সাইটে একটি বিস্তারিত কার্টুন প্রকাশিত হয়:  "জন নাকা চলে গেছেন। গোশিনের শাখাগুলির মধ্যে বিস্ময়বিহ্বলতার প্রলাপের ফিস্ ফিস্ শব্দ।"

তথ্যসূত্র

বহিঃসংযোগ

 North American Bonsai Federation – গোশিনের ইতিহাস 
 The Phoenix Bonsai Society – জন ইয়োশিও নাকার জীবনী 
 The Art of Bonsai Project  – জন নাকা ট্রিবিউট গ্যালারি, গোশিনের কিছু চিত্রসহ 

বনসাই
১৯৪৮-এর সৃষ্টিকর্ম
মিসিসিপি মহাসড়ক ৩৬৬ (টিশোমিঙ্গো বিভাগ)

মিসিসিপি হাইওয়ে ৩৬৬ (এমএস ৩৬৬) হল মিসিসিপির উত্তর-পূর্বাচলের একটি ছোট মহাসড়ক। সড়কটি বেলমন্টের এমএস ২৫ থেকে শুরু হয়ে গোল্ডেনের মাঝ দিয়ে দক্ষিণ-পূর্ব দিকে ধাবিত হয় এবং শেষে আলাবামা অঙ্গরাজ্যের সীমানায় শেষ হয়।

পথের বিবরণ 
সড়কটির সবকটি শাখাই টিশোমিঙ্গো কাউন্টিতে অবস্থিত। এমএস ৩৬৬ বেলমন্টের এমএস ২৫, যা স্থানীয়ভাবে সেকেন্ড স্ট্রীট নামে পরিচিত, থেকে শুরু হয়। এরপর এটি শহরের দক্ষিণ-পূর্ব দিকে ধাবিত হয়, কৃষিজমি এবং ছোট ছোট বৃক্ষশোভিত অঞ্চলের মধ্য দিয়ে। সার্সি সড়ক থেকে এমএস ৩৬৬ রেডমন্ট রেলওয়ে অধিকৃত রেলপথ দিয়ে যেতে থাকে। শীঘ্রই সড়কটি গোল্ডেনের গ্রামের ভেতরে প্রবেশ করে। গ্রামের নিকটে এসে সড়কটি এমএস ৭৬০-এর পূর্বপ্রান্তকে ছেদ করে। এমএস ৩৬৬ পরবর্তীকালে রেলপথ পাড়ি দিয়ে কিছু সময়ের জন্য পূর্বদিকে যেতে থাকে। বিয়ার ক্রিক সড়ক পার হয়ে এমএস ৩৬৬ আরো কিছু কাউন্টি সড়ককে ছেদ করে দক্ষিণ-পূর্বদিকে যেতে থাকে। কাউন্টি সড়ক ৭৮ পার হয়ে এসে এমএস ৩৬৬ আলাবামা অঙ্গরাজ্যের সীমানায় এসে শেষ হয়ে। পরে সড়কটি ফোর্থ স্ট্রীট নাম নিয়ে লোহিত সাগরের উত্তর-পশ্চিমাঞ্চল ধরে এগোতে থাকে।

২০১৩ সালে মিসিসিপি পরিবহণ মন্ত্রণালয়ের (এমডিওট) করা হিসেবে অনুযায়ী লং স্ট্রীটের পূর্ব দিকে প্রায় ৩,৯০০ যানবাহন যাতায়াত করে এবং প্রায় ২,৮০০ যানবাহন শ্যাডি কোভের দক্ষিণ দিকে যাত্রা করে। এ সড়কটি জাতীয় মহাসড়ক পদ্ধতির (এনএইচএস) এর অংশ হিসেবে স্বীকৃত নয়। জাতীয় হাইওয়ে পদ্ধতি হল হাইওয়েসমূহের একটি নেটওয়ার্ক, যা দেশের অর্থনীতি, গতিশীলতা এবং প্রতিরক্ষার জন্য সবচেয়ে বেশি গুরুত্বপূর্ণ। আইনগতভাবে এ সড়কটি মিসিসিপি কোড § 65-3-3 হিসেবে নথিবদ্ধ। এমএস ৩৬৬ সড়কটি এমডিওটি কর্তৃক নিয়ন্ত্রিত হয়।

ইতিহাস 
১৯৫৮ন সালে, টিশোমিঙ্গো কাউন্টির দক্ষিণ-পূর্বাঞ্চলে একটি নতুন সড়ক নির্মিত হয়, যার নাম ছিল এমএস ৩৬৬। এমএস ২৫ থেকেই নতুন পাকা সড়ক নির্মাণ কাজ শুরু হয়, এবং তা আলাবামা প্রদেশের সীমানায় গিয়ে শেষ হয়। তখন থেকে সড়কটিতে আর কোনো উল্লেখযোগ্য পরিবর্তন আনা হয়নি

প্রধান ছেদ

তথ্যসূত্র 

৩৬৬
মিসিসিপি অঙ্গরাজ্যের মহাসড়ক
আইএনএস সৌর (পি৫৪)

আইএনএস সরযূ ভারতীয় নৌবাহিনীর প্রথম সৌর শ্রেণীর টহল জাহাজ। গোয়া শিপইয়ার্ড লিমিটেড এই জাহাজের নকশা এবং নির্মাণ করেছে। আন্দামান নিকোবর কমান্ডের (এএনসি) আওতায় এই জাহাজের প্রধান ঘাঁটি হলো পোর্ট ব্লেয়ার। এটি ভারতীয় নৌবাহিনীর সর্ববৃহৎ সাগরমুখী টহল জাহাজ।

নকশা এবং উন্নয়ন 
ভারতীয় প্রতিরক্ষা মন্ত্রণালয় ২০০৮ সালের ডিসেম্বরে নৌবাহিনীর জন্য সরযূ শ্রেণীর টহল জাহাজের আবেদন করে। মূলত উপকূলে টহলের জন্য এটি চাওয়া হয়। গোয়া শিপইয়ার্ড লিমিটেড(জিএসএল) প্রথম ভারতীয় শিপইয়ার্ড হিসেবে সম্পূর্ণ দেশীয় পদ্ধতিতে এই শ্রেণীর জাহাজের নকশা ও নির্মাণ করে।

সরযূ টহল জাহাজ নকশা, কর্মক্ষমতা এবং মানের দিক থেকে গোয়া শিপইয়ার্ডে নির্মিত সর্বাধুনিক জাহাজ। একটি দেশীয় নকশাকারীদের দল জাহাজটির নকশা করেন এবং এটি নির্মাণে খরচ হয়  রূপী। একটি ভারতীয় সরবরাহকারী প্রতিষ্ঠান কর্তৃক গিয়ারবক্স সরবরাহ করতে দেরী হওয়ায় জাহাজের নির্মাণ কিছুটা প্রলম্বিত হয়। পরবর্তীতে নতুন একটি প্রস্তুতকারক প্রতিষ্ঠানের কাছে গিয়ারবক্সের আবেদন জানানো হয়, যেগুলো ২০১১ সালের ডিসেম্বর নাগাদ সরবরাহ করা হয়। সরযূ-এর নির্মাণ অবশেষে ২০১২ সালের নভেম্বরে শেষ হয়, জাহাজটি নির্মাণে প্রায় সাড়ে তিন বছর সময় লেগেছিলো॥ নৌবাহিনীর জন্য এই শ্রেণীর আরো তিনটি জাহাজ নির্মিত হচ্ছে, যেগুলো, সরযূ বাহিনীতে নিযুক্ত নিয়োজিত হবার ১৮ মাসের মধ্যে সরবরাহ করা হবে, অর্থাৎ প্রতি ৬ মাসে একটি করে।

নৌবাহিনী প্রধান সুরেশ মেহতা ২০০৯ সালের ৩০ মার্চ আইএনএস সরযূ উদ্বোধন করেন। নৌবাহিনী ২০১২ সালের ২১ ডিসেম্বর জাহাজটি গ্রহণ করে এবং ২০১৩ সালের ২১ জানুয়ারি জাহাজটি সেবায় নিয়োজিত হয়। আন্দামান ও নিকোবর কমান্ডের সর্বাধিনায়ক ভাস্কো দা গামায় জাহাজটি নিয়োগ করেন।

বিবরন 
এই জাহাজের পাল্লা প্রায় , এবং কোন প্রকার সরবরাহ ছাড়াই এটি সমুদ্রে প্রায় দুই মাস মোতায়েন থাকতে পারে। আট জন অফিসার এবং ১০৫ জন নাবিক জাহাজটি পরিচালনা করে। এটি ইতালির তৈরী ওটিও মেলারা  কামান; দুটি রাশিয়ায় তৈরি একে-৬৩০ সিক্স-ব্যারেল্ড  ক্লোজ-ইন উইপন সিস্টেম (CIWS), এবং সিক্স সেলফ-প্রটেকশন কাফ লাঞ্চার প্রভৃতি অস্ত্রে সজ্জিত। এগুলো জাহাজে একটি ইলেক্ট্রো অপ্টিক ফায়ার কন্ট্রোল সিস্টেম দ্বারা পরিচালিত হয়। এছাড়াও এতে নৌচালনা ও দ্রুত সতর্ককারী রাডার এবং একটি সমন্বিত ইলেকট্রনিক ওয়ারফেয়ার সিস্টেম রয়েছে। এই জাহাজে এইচএএল ধ্রুব এবং এইচএএল চেতকের মতো বহুমাত্রিক ব্যবহার উপযোগী হেলিকপ্টার এবং দুটি দ্রুতগামী মটর বোট রয়েছে।

এই জাহাজের স্বয়ংক্রিয় পাওয়ার ম্যানেজমেন্ট সিস্টেম রয়েছে এবং পরিচালনা ও শক্তি একটি রিমোট কন্ট্রোল সিস্টেমের সাহায্যে পরিচালিত হয়। এই জাহাজে নাবিকদের কার্যক্ষমতা বৃদ্ধি এবং জাহাজের সরঞ্জামগুলোর ব্যবহার সহজ করার জন্য জাহাজে একটি সম্পূর্ণ একীভূত এলএএন এবং সিসিটিভি ম্যানেজমেন্ট সিস্টেম ব্যবহার করা হয়। দুটি এসইএমটি পাইলস্টিক ইঞ্জিন দ্বারা জাহাজটি পরিচালিত হয়; যা ভারতীয় নৌবাহিনীর এই শ্রেণীর জাহাজের ক্ষেত্রে বৃহত্তম এবং জাহাজটিকে  এর অধিক চালনা করে।

সেবা তথ্য 
এএনএস এর আওতায় সরযূর প্রধান ঘাঁটি হলো আন্দামান ও নিকোবর দ্বীপের পোর্ট ব্লেয়ার। কমান্ডার আমানপ্রিত সিং জাহাজটির প্রথম কমান্ডিং অফিসার, যিনি দ্বিতীয় বারের জন্য কোন জাহাজ পরিচালনা করতে যাচ্ছেন। জাহাজটি আন্দামান ও নিকোবর কমান্ডের উপকূলীয় এলাকায় নজরদারি এবং টহল ক্ষমতা বৃদ্ধি করবে, এটি ভারতের সতন্ত্র অর্থনৈতিক এলাকা এবং সমুদ্র যোগাযোগ পথে টহল ও নিরাপত্তা কাজে ব্যবহৃত হবে। এটি উপকূলবর্তী এলাকায় জলদস্যুতা নিরসন, দ্রুত অপারেশন পরিচালনা এবং মূল্যবান সম্পদের প্রহরায় ব্যবহৃত হবে।

তথ্যসূত্র 

যুদ্ধ জাহাজ
ভারতীয় নৌবাহিনী
২০০৯-এর জাহাজ
ভারতে নির্মিত জাহাজ
দ্য শিল্ড (পেশাদারি কুস্তি)

দ্য শিল্ড ছিল পেশাদারি কুস্তি দল, যা পরিচিত ছিল স্টেবল হিসেবে। ডাব্লিউডাব্লিউইতে এই দল সক্রিয় ছিল ২০১৩ থেকে ২০১৪ পর্যন্ত।  দলের সদস্য ছিলেন ডীন আমব্রোস, সেথ রলিন্স এবং রোমান রেইংস।
সার্ভাইবার সিরিজ প্রতি-দর্শনে-পরিশোধে ডীন আমব্রোসের নেতৃত্বে ১৮ নভেম্বর, ২০১২ এই দলের অভিষেক হয়। দ্য শিল্ড এর ছয়-ব্যক্তির ট্যাগ টিম ম্যাচে বেশি প্রভাব ছিল। ডিসেম্বর ২০১২ থেকে মে ২০১৩ পর্যন্ত তাদের না হারার রেকর্ড ছিল। রেসলম্যানিয়া ২৯ এ তারা বিজয় লাভ করে। দি আন্ডারটেকার, কেইন, ড্যানিয়েল ব্রেইন, রাইব্যাক, বিগ শো, রেনডি অর্টন, শেইমাস, ক্রিস জেরিকো, এবং জন সিনার মত দলকে তারা হারিয়েছে। বর্তমানে তারা র ব্র্যান্ডের হয়ে কাজ করছে। দ্য শিল্ডের অনেকগুলো রেকর্ড রয়েছে।  তার মধ্যে একটি হলো দ্য শিল্ডের প্রত্যেক সদস্যই গ্র্যান্ডস্ল্যাম চ্যাম্পিয়ন হওয়ার গৌরব অর্জন করেছে।

চরিত্র 
নির্দিষ্ট চরিত্রের জন্য-

 ডীন অ্যামব্রোস - ডীন অ্যামব্রোস হলো দ্য শিল্ডের মুখপাত্র। তিনি ২০১৩ সালের মাঝামাঝি পর্যন্ত দ্য শিল্ডের প্রধান ছিলেন। এসময় তিনি সবসময় মাইকে কথা বলতেন। ডাব্লিউডাব্লিউই তার চরিত্রটিকে খ্যাপাটে বা উন্মাত্ত বলে আখ্যা করেছে।
 রোমান রেইংস - রোমান রেইংস কে বলা হয় দ্য শিল্ডের 'পাওয়ারহাউজ'। তিনি মাইকে সবচেয়ে কম কথা বলতেন। ২০১৩ সালের মাঝামাঝি তার চরিত্রটিকে প্রচুর শক্তিশালী হিসেবে বলা হয়েছে। 
 সেথ রলিন্স - সেথ রলিন্স ছিলেন বিশৃঙ্খল ইন-রিং স্কিল সমৃদ্ধ।  ২০১৩ সালের মাঝামাঝি ডাব্লিউডাব্লিউই তাকে 'মাথাগরম' 'পাগল' বলে উল্লেখ করেছে। সে তার দলকে সাহায্য করার জন্য সব করতে পারে। ২০১৪ সালে তাকে 'দি আর্কিটেক্ট' বলা হতো।
দ্য শিল্ডের চরিত্র গুলো তাদের মেন্টর জেয় মারকিউরি দ্বারা তৈরি। সিএম পাংক শিল্ড গঠনের বুদ্ধি দিয়েছিল। পাংক রোমান কে সরিয়ে ক্রিস হিরো কে তার জায়গায় বদলি করতে চেয়েছিল। কিন্তু ট্রিপল এইচ এই প্রস্তাবকে নাকচ করেন।

তথ্যসূত্র

বহিঃসংযোগ

ডাব্লিউডাব্লিউইর দল
পেশাদারি কুস্তি দল
লাস্ট এক্সিট অন ব্রুকলিন

লাস্ট এক্সিট অন ব্রুকলিন একটি সিয়াটল ইউনিভার্সিটি জেলা কফি ঘর যা ১৯৬৭ সালে আইরিভ সিস্কির দ্বারা প্রতিষ্ঠিত হয়।  ইহা কফি চালু করায় সিয়াটল শহরের সংস্কৃতির অংশ হিসাবে এবং বিখ্যাত দাবাড়ুদের জন্য দাবার স্থান হিসেবে পরিচিতি পায়।

ইতিহাস

লাস্ট এক্সিট অন ব্রুকলিন ৩০ জুন,১৯৬৭ সালে খোলা হয়েছিল ৩৯৩০ ব্রুকলিন এভিনিউতে ওয়াশিংটন বিশ্ববিদ্যালয় এর কাছে একটি ছোট ব্যাবসায়িক দালানে।  ইহা ছিল  ক্যাফে এলেগ্রোর পরে এসপ্রেসো যন্ত্রসহ সিয়াটলে ব্রুকলিনের প্রথম এসপ্রেসো মদের দোকান। লাস্ট এক্সিট পরিচিত ছিল ইহার আসল এসপ্রেসো মেডিসি কফির অভিসন্ধির জন্য যা উপরে ক্রিম লাগানো একটি বেশি চকলেট সিরাপ এবং কমলার খোসা সম্মৃদ্ধ।  একে আর বলা হয় আমেরিকার দ্বিতীয় প্রাচীনতম কফির দোকান।  ইহা তার কমদামী খাবার, ফোক সঙ্গীত এবং বাউণ্ডুলেপনার স্থান হিসেবে পরিচিত ছিল ।

লাস্ট এক্সিট আরও জনপ্রিয় গন্তব্য ছিল সিয়াটলের অপেশাদার ও পেশাদার খেলার জন্য।  এবং দাবা খেলোয়াড়দের জন্য যার মধ্যে পিটার বিয়াসাস, ভিক্টর পুপলস, এবং ইয়াসার সেরিওয়ান, যারা দাবার প্রথম পাঠ লিখে কিংবদন্তি হয়েছিলেন। লাস্ট এক্সিট অন ব্রুকলিন কফির দোকান দাবার আশ্রয়স্থলে মাঝে মধ্যে প্রতিযোগিতা সমবেত করা হত।  ১৯৮১ সালে এক সাক্ষাত্কারে সেরিওয়ান এক্সিট অন ব্রুকলিনকে বলেছিলেন, "ইহা আমার ঘর হয়ে উঠেছে এবং ইহাই আমার পরিবার"। 

১৯৮৫ সালে ম্যারি ল্যাশারের দাবার জীবন সাক্ষাত্কারে মালিক আইরিভ সিস্কি বলেছিলেন, "যখন খেলোয়াড়েরা ব্যাবসাকে দূরে সরিয়ে দেন তখন তা গন্ধযুক্ত হয়। দাবা এবং অন্যান্য খেলা কফির দোকানের সম্পদ।" লাস্ট এক্সিট থেকে ১৯৮৭ সালে সিস্কি সিয়াটল টাইমসএ ইচ্ছা পোষন করেছিলেন ছাত্রদের এবং উদ্ভট মানুষদের আশ্রয়স্থল বানাতে যেখানে সবাই নিজেকে সমান মনে করবে।  পরে ইহা সিয়াটলের লেখক এবং সাংবাদিক নিউট বারজার এভাবে বর্ণনা করা করেছেন-

সিস্কি ২৫ আগস্ট ১৯৯২ সালে মারা যান। ১৯৯৩ সনে বিশ্ববিদ্যালয় কফির দোকানটির দালান অধিগ্রহণ করে এবং লাস্ট এক্সিটের নতুন মালিক একে বিশ্ববিদ্যালয়ের রাস্তায় সরিয়ে নেন।  লাস্ট এক্সিট অন ব্রুকলিন ২০০০ সনে বন্ধ হয়ে যায়।  লাস্ট এক্সিটের শেষ জায়গাটি বিশ্ববিদ্যালইয়ের কর্মচারীদের থাকার জন্যে ওয়াশিংটন বিশ্ববিদ্যালয়ের মানব সম্পদ বিভাগকে দেওয়া হয়।

গণসংস্কৃতিতে অবদান
লাস্ট এক্সিট ছিল ২০০৬ এ লিখিত ক্লার্ক হামফ্রের ঐতিহাসিক ছবি, সিয়াটলের অন্তর্ধান। 

লাস্ট এক্সিট অন ব্রুকলিন অভ্যন্তরীণ ও অবস্থার বিবরণ রয়েছে ক্রিস্টিন হেনার ২০০৮ সালের উপন্যাস ফায়ারফ্লাই লেইন, ড্যাভিড গুটারসনের দি আদার, এবং ম্যাজোরি কোয়ালাস্কি কোলএর ২০১২ সালের  দি সিটি বিনিথ দা স্নোঃ স্টোরিজএ।

তথ্যসূত্র

আরো পড়ুন
Hobbes, Laural; Geiger, Grace; Hart, Rachel. "Coffee Land: Make your way through Seattle's magical caffeine history!", Seattle Magazine, October 2010.
McPeak, Vivian. "University District Museum Without Walls Oral History: Vivian McPeak (founder, Seattle Peace Heathens; executive director, Seattle Hempfest)". HistoryLink Essay 9334.

বহিঃসংযোগ
Last Exiteers, a gallery of portraits of Last Exit regulars by Seattle artist Eddie Ray Walker. 
Remember these Seattle restaurants? (12 of 41), Seattle Post-Intelligencer (2014)

১৯৬৭ এর ওয়াশিংটন
২০০০ এ বন্ধ হওয়া প্রতিষ্ঠান
আমেরিকায় দাবা
দাবার স্থান
যুক্তরাষ্টে কফি ঘর
সিয়াটলে কফি
সিয়াটলে সংস্কৃতি
সিয়াটলে ইতিহাস
১৯৬৭ এর খাবার দোকান
প্রতিসংস্কৃতি
মার্কিন যুক্তরাষ্ট্রের কফিহাউস ও ক্যাফে
মার্কিন যুক্তরাষ্ট্রের বিলুপ্ত রেস্তোরাঁ
অন্টারিও মহাসড়ক ৭৩

কিংস হাইওয়ে ৭৩, (সাধারণত হাইওয়ে ৭৩-কে বুঝায়) ছিল অন্টারিওর কানাডিয়ান প্রদেশে একটি প্রাদেশিক রক্ষণাবেক্ষণকৃত হাইওয়ে। রাস্তাটি মালাহাইড, অন্টারিও থেকে শুরু হয়ে এলমার মাধ্যমে উত্তর দিকে চলে যায় এবং ডোচেস্টারের পূর্ব দিকে শেষ হওয়ার পূর্বেই হাইওয়ে ৪০১ সম্মুখীন হয়। রাস্তাটি ১৯৩৭ সালে মধ্য দিকে প্রতিষ্ঠিত করা হয়। ১৯৯৭ সালে এলগিন কাউন্টি এবং ১৯৯৮ সালে মিডলসেক্স কাউন্টিতে স্থানান্তরিত হবার আগে প্রায় ছয় দশক ধরে রাস্তাটি অপরিবর্তিত ছিল। আজ রাস্তাটি এলগিন কাউন্টি রোড ৭৩ এবং মিডলসেক্স কাউন্টি রোড ৭৩ নামে পরিচিত।

রাস্তার বিবরণ 
হাইওয়ে ৭৩ পোর্ট ব্রুসের কলিন স্ট্রিটের লেক এরি উপকূলের কাছাকাছি থেকে শুরু হয়। সেখান থেকে এটি ক্যাটফিস ক্রিক পাড় করে এবং পূর্ব দিকে মালাহাইডে মোড় নিয়ে উত্তর দিকে চলে যায়। রাস্তাটি এলগিন কাউন্টি মাধ্যমে উত্তর দিকে চলে যায়, সেখানে ক্যান্ডিভিল এবং ডানবয়েন শহর হয়ে এলমার শহরের দিকে রাস্তাটি অগ্রসর হয়ে হাইওয়ে ৩-কে বিভক্ত করে। সেখান থেকে এটি উত্তর দিকে মিডলসেক্স কাউন্টি অতিক্রম করার আগে লিটল এলমার এবং লায়ন্স মধ্য দিয়ে অগ্রসর হতে থাকে।

মিডলসেক্স কাউন্টি মধ্যে, হাইওয়েটি হারিয়েটসভিল এবং মসলি শহর হয়ে কানাডিয়ান প্যাসিফিক রেল লাইন পাড় করে সাথে সাথে দক্ষিণ দিকে চলে যায়। এটি পরে দক্ষিণপশ্চিম হাইওয়ে ৪০১ (প্রস্থান ২০৩) ডোচেস্টারের সাথে অদলবদল হয়ে মিডলসেক্স কাউন্টি রোড ২৯ সাথে একটি সংযোগস্থলে এসে শেষ হয়।

ইতিহাস 
২৫শে আগস্ট, ১৯৩৭ সালে পোর্ট ব্রুস থেকে ডোচেস্টার রোড মহাসড়ক বিভাগের অধিকৃত ছিল। প্রাথমিকভাবে শুধুমাত্র এলমার মধ্যেকার রাস্তাটির অংশ বাঁধানো ছিল। যাইহোক, ১৯৪২ সালে হাইওয়েটি উত্তর থেকে স্প্রিংফিল্ড (এখন রন মেকনিল লাইন) পর্যন্ত বাঁধানো হয়েছে। ১৯৪৯ এবং ১৯৫২ সালের মধ্যে পোর্ট ব্রুস থেকে দক্ষিণ এলমার বিভাগ পর্যন্ত বাঁধানো হয়েছিল। বাকি অংশ ১৯৫৩ সালে বাঁধানো হয়েছিল।

হাইওয়ের রাস্তাটি প্রায় ষাট বছর ধরে অপরিবর্তিত। যাইহোক, ১৯৯৭ সালের দিকে এটি সম্পূর্ণভাবে বন্ধ হয়ে যায় এবং ১৯৯৮ সালে রাস্তাটি হাইওয়ে স্থানান্তরিত হয়। ১লা এপ্রিল, ১৯৯৭ সালে এলমার দক্ষিণ হাইওয়ে এলগিন কাউন্টির এখতিয়ারে স্থানান্তরিত করা হয়, এবং হাইওয়ে ৪০১ এর উত্তর হাইওয়ে বদলে মিডলসেক্স কাউন্টি স্থানান্তর করা হয়। আট মাস পরে, ১লা জানুয়ারি, ১৯৯৮ সালে হাইওয়ে বাকি অংশ দুই জেলায় স্থানান্তরিত করা হয়।

প্রধান সংযোগস্থল

তথ্যসূত্র 

০৭৩
গরররররররররর!!

গরররররররররর!! রয় লিকতেনস্তাইন কর্তৃক তেল এবং ম্যাগনা দ্বারা অঙ্কিত ১৯৬৫ সালের একটি ক্যানভাস চিত্রকর্ম।  আকারের এই চিত্র অঙ্কনটি লিকতেনস্তাইন শলোমন আর. গগেনহেম জাদুঘরে উইল করেন। এটি একটি রাগান্বিত কুকুরের রাগ প্রকাশের মুখচ্ছবির অনোমেটোপোইক অভিব্যক্তি "গরররররররররর!!" শিল্পকর্মটি "আওয়ার ফাইটিং ফোর্সেস" থেকে প্রেরণা নিয়ে আঁকা হয়েছে। এছাড়াও এই চিত্রকর্মটি লিকতেনস্তাইনের আঁকা অন্যান্য সামরিক কুকুরের চিত্রকর্মের প্রেরণার উৎস হিসেবে অভিহিত হয়ে থাকে।

পটভূমি 

লিকতেনস্তাইন ফাউন্ডেশন মন্তব্য করেছে যে, চিত্রকর্মটির অনুপ্রেরণা নেয়া হয় আওয়ার ফাইটিং ফোর্সেস #৬৬ (ফেব্রুয়ারি ১৯৬২) নামক চিত্রকর্ম থেকে। যেটি ন্যাশনাল পিরিয়ডিক্যাল পাবলিকেশন্স (বর্তমানে ডিসি) কর্তৃক প্রকাশিত হয়েছিল। ঐ ছবির ডান পাশে নিচের কোনায় একটি কুকুরের মাথার একাংশ দৃশ্যমান এবং বক্তৃতা বেলুনে লেখা রয়েছে "গররররর!" চিত্র অঙ্কন ছাড়াও, লিকতেনস্টেইন একটি ছোট  কাগজে পরীক্ষামূলক গ্রাফাইটের একটি অঙ্কন করেছিলেন।

চিত্র অঙ্কনটি ১৯৯২ সালে করা প্রতিশ্রুতির ভিত্তিতে, ১৯৯৭ সালে লিকতেনস্তাইনের মৃত্যুর পর গগেনহেম জাদুঘরে উইল করা হয়। ১৯৯৩ সালে জাদুঘর কর্তৃপক্ষ "রয় লিকতেনস্তাইন: অ্যা রিট্রোস্পেক্টিভ" প্রদর্শনীর জন্য প্রচারমূলক পোষ্টার হিসেবে গরররররররর!! চিত্র অঙ্কন ব্যবহার করেছিল, যেটি অক্টোবর ৭, ১৯৯৩ –জানুয়ারি ১৬, ১৯৯৪ পর্যন্ত প্রদর্শিত হয়েছিল। এছাড়াও চিত্রকর্মটি অন্যান্য উল্লেখযোগ্য স্থানে প্রদর্শনী করা হয় যার মধ্যে রয়েছে, নিউ ইয়র্কের গগেনহেম জাদুঘর। গগেনহেম জাদুঘরে চিত্রটি অক্টোবর ১৬, ১৯৯৮ –জানুয়ারি ২৪, ১৯৯৯ সাল পর্যন্ত "রঁদেভু: মাস্টারপিসেস ফ্রম দ্যা সেন্টার জর্জেস পমপিডো অ্যান্ড দ্য গগেনহেম মিউজিয়ামস" নামক প্রদর্শনীর অংশ হিসেবে প্রদর্শিত হয়। পাশাপাশি "আর্ট ইন আমেরিকা: থ্রি হানড্র্রেড ইয়ার্স অব ইনোভেশন" নামক একটি ভ্রাম্যমাণ প্রদর্শনীতেও এটি দেখানো হয়। প্রদর্শনীর সময় যা ২০০৭ এবং ২০০৮ সালের মধ্যে চীনের বিভিন্ন জাদুঘরে প্রদর্শীত হয়েছিল।

চিত্রকর্মটি ১৯৯৩ সাল প্রকাশিত আর্ট নিউজের নভেম্বর সংখ্যার প্রচ্ছদে প্রকাশিত হয়েছিল।

বিবরণ 

যদিও গরররররররররর!! লিকতেনস্তাইনে একটি আদর্শ উৎস তবুও গগেনহেমের ঊর্ধ্বতন তত্ত্বাবধায়ক সুসান ডেভিডসন মতে এটি একটি  "নিম্ন শ্রেণীর কমিক স্ট্রিপ"। কিন্তু এটি  লিকতেনস্তাইনেের মোহিনীশক্তির প্রতিনিধিত্ব করে কারণ এতে ব্যবহৃত হয়েছে "আণবিক ভাষার বেন-ডে ডটস পদ্ধতি, কালো রূপরেখার ব্যবহার এবং কম বাজেটের বাণিজ্যিক চিত্রকর্মে যে প্রাথমিক তিনটি মৌলিক রং ব্যবহার করা হয় তার ব্যবহারও এই চিত্রকর্মে আছে।"

গগেনহেমের জেনিফার ব্লেসিংয়ের মতে, "গরররররররররর!! চিত্র অঙ্কনটি কৌতুকপূর্ণ এবং এতে ললিতকলার রসবোধের উপাদান রয়েছে, যা একই সাথে কুকুরের ধ্বন্যাত্মক শিরোনাম এবং মারমুখো অভিব্যক্তি মাধ্যমে স্পষ্টভাবে প্রতীয়মান হয়। সম্পর্কিত চিত্রকর্ম 
১৯৬২ সালে, লিকতেনস্তাইন আরররররফফ! নামে তেল ও গ্রাফাইট পেন্সিল দিয়ে কুকুরের চিত্রসম্বলিত একটি ক্যানভাস চিত্র অঙ্কন করেন যেটি আওয়ার ফাইটিং ফোর্সেস থেকে উদ্ভূত গরররররররররর!! ধারাবাহিকের পরবর্তী চিত্রকর্ম। এই চিত্রকর্মে "পোচ" নামের একটি কুকুরকে চিত্রিত করা হয় যেখানে তার মাথার উপরে লেখা রয়েছে "স্নিফ--স্নিফ--স্নিফ--স্নিফ--আরররররফফ!" এই চিত্রকর্মটির অনুপ্রেরণা আওয়ার ফাইটিং ফোর্সেস #৬৯ সংখ্যা (১৯৬২ জুলাই) থেকে এসেছে। আরররররফফ!'' চিত্রকর্মটি ১৯৯৬ সালে ক্রিস্টিতে একজন অপ্রকাশিত ক্রেতা $৪২০,৫০০ ডলারে কিনে নেন।

তথ্যসূত্র

বহিঃসংযোগ 

 সলোমন আর গগেনহেম মিউজিয়ামের সংগ্রহের ওয়েবসাইট 
 লিকতেনস্টেইন ফাউন্ডেশনের ওয়েবসাইট 

১৯৬৫-এর চিত্রকর্ম
রয় লিকতেনস্তাইনের চিত্রকর্ম
শলোমন আর. গগেনহেম জাদুঘরের চিত্রকর্ম
শিল্পকলায় কুকুর
চিত্রশিল্প
কেপলার-৫

কেপলার-৫ সিগনাস তারামণ্ডলে অবস্থিত একটি তারা, এটি কেপলার মিশনের একটি ক্ষেত্র, যা পৃথিবী থেকে দৃশ্যমান নক্ষত্রগুলোর চারপাশে আবর্তনরত পৃথিবী সাদৃশ গ্রহ খোঁজার উদ্দেশ্যে নাসা কর্তৃক পরিচালিত একটি অভিযান। কেপলার-৫-এর প্রায় কাছাকাছি কক্ষপথে কেপলার-৫বি নামে বৃহস্পতির মত একটি গ্রহ শনাক্ত করা হয়েছে। কেপলার-৫-এর গ্রহটি ছিল কেপলার মহাকাশযানের আবিষ্কৃত প্রথম পাঁচটি গ্রহের একটি। এই আবিষ্কার বিভিন্ন পর্যবেক্ষণাগার দ্বারা যাচাই করার পর ২০১০ সালের জানুয়ারি ৪ তারিখে আমেরিকান অ্যাস্ট্রোনমিক্যাল সোসাইটির ২১৫তম সভায় ঘোষণা করা হয়। কেপলার-৫ সূর্যের চেয়ে বৃহৎ এবং আধিক ভরযুক্ত, কিন্তু অনুরূপ ধাতু নির্মিত যা গ্রহের গঠনের একটি অন্যতম প্রধান উপাদান।

নামকরণ ও ইতিহাস 
কেপলার-৫-এর এরূপ নামকরণ করার কারণ হল এটি গ্রহ সংবলিত পঞ্চম তারকা, যেটি কেপলার মিশনের সময় আবিষ্কৃত হয়, যা পৃথিবী থেকে দৃশ্যমান নক্ষত্রগুলোর চারপাশে আবর্তনরত পৃথিবী সাদৃশ গ্রহ খোঁজার উদ্দেশ্যে নাসা কর্তৃক পরিচালিত অভিযানের একটি অংশ। তারাটির গ্রহ কেপলার-৫বি কেপলার মহাকাশযানের আবিষ্কৃত প্রথম পাঁচটি গ্রহের মধ্যে দ্বিতীয় গ্রহ; কেপলারের পাওয়া প্রথম তিনটি গ্রহ তত্ত্বানুসন্ধানে ছিল, যা ইতোমধ্যে আবিষ্কৃত হয়েছে। কেপলার-৫বি ২০১০ সালের জানুয়ারি ৪ তারিখে ওয়াশিংটন ডিসিতে আমেরিকান অ্যাস্ট্রোনমিক্যাল সোসাইটির ২১৫তম সভায় কেপলার-৪, কেপলার-৬, কেপলার-৭, ও কেপলার-৮-এর গ্রহসমূহ সহ জনসম্মুখে প্রকাশ করা হয়।

কেপলারের আবিষ্কৃত গ্রহ কেপলার-৫বি-এর তত্ত্বানুসন্ধানে জন্য মাওনা কিয়া, হাওয়াই এর ডব্লিও. এম. কেক মানমন্দির; পশ্চিম টেক্সাসের ম্যাকডোনাল্ড মানমন্দির; ক্যালিফোর্নিয়ার পালোমার এবং লিক মানমন্দির; আরিজোনার এমএমটি, ডব্লিও,আই,ওয়াই,এন, এবং উইপল মানমন্দির; এবং ক্যানারি দ্বীপপুঞ্জ রক ডি লস মোচাসস মানমন্দিরের বিজ্ঞানীরা পুনরায় পরীক্ষা-নিরীক্ষা করেন।

বৈশিষ্ট্যসমূহ 
কেপলার-৫ সূর্যের মত একটি তারা যা ১.৩৭৪ ( ± ০.০৫৬) সূর্যের ভর (Msun) এবং ১.৭৯৩ ( ± ০.০৫৩) সূর্যের ব্যসার্ধ (Rsun) , এবং  সূর্যের ভরের ১৩৭% সূর্যের ব্যসার্ধের ১৭৯%। তারাটির ধাতবত্ব [Fe/H] ০.০৪ (± ০.০৬), যা সূর্যের চেয়ে বেশি ধাতু সমৃদ্ধ, যা যেসব তারার কক্ষপথে গ্রহ আছে তাদের মতই। কেপলার-৫-এর কার্যকর তাপমাত্রা ৬২৯৭ (±৬০) কেলভিন, যা সূর্যের তাপমাত্রা ৫৭৭৮ কেলভিনের চেয়ে অধিক। কেপলার-৫-এর আপাত বিশালতা ১৩.৪, এবং তা খালি চোখে দেখা যায় না।

সহচর তারকা
উচ্চ-রেজোলিউশন ইমেজিং থেকে নির্ধারিত কেপলার তারার সহচরদের একটি সাম্প্রতিক ক্যাটালগ ০.৯ এবং ৩.৫ আর্ক সেকেন্ডের দূরত্বে কেপলার-৫-এর দুই সঙ্গীকে দেখায়। এই নক্ষত্রগুলি শারীরিকভাবে কেপলার-৫-এর সাথে আবদ্ধ কিনা বা অসম্পর্কিত নক্ষত্রের নিছক সুযোগ সারিবদ্ধতা অজানা তবে সাম্প্রতিক গবেষণায় দেখা গেছে যে কেপলার নক্ষত্রের ১ আর্ক সেকেন্ডের মধ্যে ৬০ থেকে ৮০% সঙ্গী সত্য বাইনারি।

গ্রহের তত্ত্ব 

কেপলার-৫বি-এর ভর ও ব্যাসার্ধ যথাক্রমে ২.১১৪ এম.জে. (জুপিটার ভর) এবং ১.৪৩১ আর.জে (জুপিটার ব্যাসার্ধ)। এর ভর বৃহস্পতি গ্রহের ভরের দ্বিগুনের অধিক এবং বৃহস্পতির ব্যাসার্ধের দেড় গুণের সামান্য কম। কেপলার-৫বি গ্রহটি তার নক্ষত্রের কক্ষপথে ০.০৫০৬৪ এইউ দূরত্বে অবস্থিত এবং ৩.৫৪৮৫ দিন পর-পর আবর্তন করে। সেহেতু এটি একটি উষ্ণ বৃহস্পতি, বা একটি দৈত্যাকার গ্যাসপিন্ড যা তার মাতৃ তারার কাছাকাছি কক্ষপথে আবর্তন করে। এই বুধ গ্রহের সাথে তুলনায়, বুধ গ্রহ সূর্য ০.৩৮৭১ এইউ দূরত্বে থেকে ৮৭.৯৭ দিন পর-পর আবর্তন করে। এর উৎকেন্দ্রিকতা ০ ধরা হয়, যা একটি বৃত্তাকার কক্ষপথের উৎকেন্দ্রিকতার সমান।

আরও দেখুন 
 বহির্গ্রহের গ্রহ তালিকা
 কেপলার মিশন

তথ্যসূত্র 

একটি নিশ্চিত গ্রহ সহ গ্রহ ব্যবস্থা
সিগনাস (তারামণ্ডল)
কেপলারের আগ্রহের বস্তু
এসএমএস মিটিওর (১৮৯০)

এসএমএস মিটিওর ছিল জার্মান রাজকীয় নৌবাহিনির একটি এভিসো জাহাজ, যা ছিল মিটিওর শ্রেণীর প্রথম জাহাজ। এটি এসএমএস কমেটের ভগিনী জাহাজ ছিল। এটি জার্মানিওয়াফট শিপইয়ার্ডে তৈরি করা হয়েছিল।

ডিজাইন 

মিটিওর-এর সামগ্রিক দৈর্ঘ্য ছিল ৭৯.৮৬ মিটার (২৬২.০ ফুট), বীম ছিল ৯.৫৬ মিটার (৩১.৪ ফুট) এবং এর ড্রাফট সম্মুখ ছিল সর্বোচ্চ ৩.৬৮ মিটার (১২.১ ফুট)। মালামাল বহনকালে এর ওজন ছিল ১,০৭৮ মেট্রিক টন (১,০৬১ লং টন; ১,১৮৮ শর্ট টন)। তার পরিচালনা ব্যবস্থায় দুটি উলম্বিক থ্রি সিলিন্ডার ট্রিপল এক্সপানশন ইঞ্জিন নিয়ে গঠিত। ইঞ্জিনের জন্য বাষ্প চারটি কয়লা ভিত্তিক লোকোমোটিভ বয়লার দ্বারা সরবরাহ করা হয়েছিল। জাহাজের পরিচালনা ব্যবস্থা তাকে সর্বোচ্চ ২০ নট (৩৭ কিমি/ঘ; ২৩ মা/ঘ) গতি প্রদান করতে সক্ষম ছিল এবং এর রেঞ্জ ছিল প্রায় ৯৬০ নটিক্যাল মাইল (১,৭৮০ কিমি; ১,১০০ মা) এর মধ্যে ৯ নট (১৭ কিমি/ঘ; ১০ মাপাঘ)। মিটিওরের ৭ জন অফিসার ও ১০৮ জন তালিকাভুক্ত ক্রু ছিল।

এটি সজ্জিত ছিল চারটি ৮.৮ সেমি এসকে এল/৩০ বন্দুক দিয়ে, যার দুটি পাশাপাশি সামনের দিকে এবং দুটি পাশাপাশি জাহাজের পিছনের দিকে পিভটের উপরে সাজানো ছিল। বন্দুকসমূহ একসাথে ৪৬২ থেকে ৬৮০ রাউন্ড গোলাবারুদ নিক্ষেপ করতে পারত। এছাড়াও মিটিওরে তিনটি ৩৫ সেমি (১৪ ইঞ্চি) টর্পেডো টিউব ছিল, যার একটি বো-এ নিমজ্জিত ছিল এবং অপর দুইটি ডেকের উপরে ব্রোডসাইডে সাজানো ছিল। এর ১৫ মিমি (০.৫৯ ইঞ্চি) পুরু ডেক সুরক্ষিত ছিল, সেই সাথে ৩০ মিমি (১.২ ইঞ্চি) কনিংটাওয়ারের ইস্পাতের বর্ম প্লাটিং।

পরিসেবার ইতিহাস 
মিটিওর ১৯৮৮ সালে কিলের জার্মানিওয়াফট শিপইয়ার্ডে তৈরি করা হয়েছিল এবং ১৮৯০ সালে ২০ জানুয়ারি চালু করা হয়েছিল। ১৮৯১ সালে ১৯ মে ফিটিং-আউট কাজ শেষ হওয়ার পর, মিটিওর জার্মান ফ্লিটে কমিশন লাভ করেছিল। মিটিওর জার্মান ফ্লিটে সংক্ষিপ্তভাবে ব্যবহৃত হয়, যার কারণ ছিল বৃহৎ অংশের দরিদ্র পরিচালনা ব্যবস্থা ও উচ্চ গতিতে অত্যধিক কম্পন সৃষ্টি। ১৮৯৩ সালে এটিকে ডিসপাস ভ্যাসেল হিসাবে আই বিভাগে স্থান্তারিত করা হয়েছিল, যেখানে সাসেন-ক্লাস আয়রোণক্লাডের চারটি জাহাজের সাথে ক্ষান্ত হয়েছিল।

১৮৯৫ সালে মিটিওরকে ফ্রন্ট লাইন সার্ভিস থেকে তুলে নেওয়া হয়েছিল এবং মৎস রক্ষণাবেক্ষণ কাজে ব্যবহার করা হয়েছিল। এ কাজেও এক বছর লাগানোর পর তাকে পরিসেবার বাইরে স্থাপন করা হয়েছিল। ১৮৯৯ সালে তার ভগিনী জাহাস কমেটের সাথে হালকা ক্রুইজার হিসাবে ভাগ করা হয়েছিল এবং দুটি একই সাথে নৌবাহিনীর রেজিস্টার থেকে তাড়িত হয়। প্রথম বিশ্বযুদ্ধে এটি তার কর্মকক্ষতা অনুসারে পরিসেবা প্রদান করেছিল। ১৯১৯ সালে জার্মান ডিফেক্ট এটিকে বিক্রি করে দেয় এবং রেন্ডসবার্গে এটি ভেঙ্গে ফেলা হয়েছিল।

নোট

বহিঃসংযোগ 
 
 
 
 

জার্মান রাজকীয় নৌবাহির এভিসো